open-index/open-wikipedia-markdown huggingface dataset:
Olivia Wilde

**Olivia Wilde** (oik. **Olivia Jane Cockburn**, s. 10. maaliskuuta 1984 New York) on yhdysvaltalainen näyttelijä ja elokuvaohjaaja. Hän aloitti näyttelemisen 2000-luvun alussa ja on esiintynyt muun muassa televisiosarjoissa *[[O.C.]]*, *[[Donnellyn mafiaveljet]]* ja *[[House (televisiosarja)|House]]* sekä elokuvissa *[[Turistas]]* (2006), ** (2010), *[[The Next Three Days]]* (2010), *[[Cowboys & Aliens]]* (2011), *[[The Change-Up]]* (2011), *[[In Time]]* (2011), *[[Her (vuoden 2013 elokuva)|Her]]* (2013) ja *[[Rush (vuoden 2013 elokuva)|Rush]]* (2013). Hän valitsi taiteilijanimensä kirjailija Oscar Wilden innoittamana.

Wilden elokuvaohjauksia ovat *[[Booksmart]]* (2019), *[[Don’t Worry Darling]]* (2022) ja *[[The Invite (elokuva)|The Invite]]* (2026).

Wilde tunnetaan laajalti myös feministinä.

## Yksityiselämä
Vuonna 2003  Wilde meni naimisiin italialaisen elokuvantekijä-muusikon, aristokraattisen Ruspolin perheenjäsenen, *[[Don (kunnianimitys)|Don]]* Tao Ruspolin kanssa. He erosivat vuonna 2011.

Vuosina 2013–2020 Wilde oli kihloissa näyttelijä Jason Sudeikisin kanssa. Heillä on kaksi lasta (s. 2014 ja 2016).

Sitemmin Wilde on ollut julkisesti parisuhteissa muun muassa Harry Stylesin ja Dane DiLiegron kanssa.

## Filmografia
### Näyttelijänä

### Elokuvaohjaajana
* *[[Booksmart]]* (2019)
* *[[Don’t Worry Darling]]* (2022)
* *[[The Invite (elokuva)|The Invite]]* (2026)

## Lähteet

## Aiheesta muualla
*
Natalie Glebova

**Natalie Glebova**, syntyjään **Natalja Vladimirovna Glebova** (, s. 11. marraskuuta 1981 Tuapse, Venäjän SFNT, Neuvostoliitto) on kanadalainen malli, joka voitti Miss Universum -kilpailun vuonna 2005. 

Glebova syntyi Tuapsen kaupungissa Venäjällä, mutta muutti 12-vuotiaana perheineen Torontoon. Hänestä tuli vuonna 2005 Karen Baldwinin jälkeen toinen Miss Universumiksi valittu kanadalainen. Hän soittaa myös pianoa.

Glebova oli marraskuusta 2007 naimisissa thaimaalaisen tennispelaajan Paradorn Srichaphanin kanssa. Heidän erostaan ilmoitettiin vuonna 2011. Vuonna 2008 hän kilpaili Pailin Rungratanasunthornin kanssa ''The Amazing Race Asian'' kolmannella tuotantokaudella.

## Lähteet

## Aiheesta muualla
*new official web site by Natalie Glebova
*Healthy Happy Beautiful - Book by Natalie Glebova
*Natalie Glebova - Magazines Gallery 
*
Kari Martikainen

**Kari Martikainen** (s. 15. syyskuuta 1968 Helsinki) on suomalainen valmennuspäällikkö ja jääkiekkopuolustaja. Martikainen on jääkiekon MM-hopeamitalisti vuodelta 1999.

## Pelaajana
Martikainen aloitti SM-liiga-uransa melko vanhana. Hän pelasi ensimmäisen pelinsä 23-vuotiaana Jokereissa. Hän oli yksi joukkueen puolustavista tukipilareista 1990-luvun alkuvuosina, ja voitettuaan liigamestaruuden kolme kertaa hän muutti Sveitsin liigaan, missä hän pelasi SC Rapperswil-Jonassa ja ZSC Lionsissa. Vuonna 2004 Martikainen palasi Jokereihin kahdeksi kaudeksi. Viimeisen kautensa SM-liigassa hän pelasi 2006–2007 Rauman Lukossa.

## Peliuran jälkeen

Kesällä 2010 Martikainen valittiin Jokereiden valmennuspäälliköksi. Aikaisemmin hän oli toiminut valmentajana Kiekko-Vantaassa ja valmennuspäällikkönä Etelä-Vantaan Urheilijoissa. Kaudella 2021–2022 Martikainen toimi Joensuun Kiekko-Poikien päävalmentajana. Seuraavalla kaudella Martikainen toimi Mestis-seura Imatran Ketterän päävalmentajana ja kaudella 2024–2025 Helsingin Jokereiden apuvalmentajana.

## Lähteet

## Aiheesta muualla
*
Arvi Pajunen

**Arvi Albert Pajunen** (13. maaliskuuta 1895 Ulvila – 10. helmikuuta 1966 Helsinki) oli suomalainen everstiluutnantti ja Suomen ilmavoimien ensimmäinen suomalainen tähystäjä.

Pajunen valmistui ylioppilaaksi Porin lyseosta vuonna 1914 ja aloitti lääketieteen opinnot, jotka keskeytyivät, kun hän ensimmäisen maailmansodan puhjettua lähti 30. syyskuuta 1914 Venäjälle sotilaskoulutukseen. Hän oli Tverin ratsuväkiopistossa, ja hänet ylennettiin vänrikiksi 1. lokakuuta 1915. Hän sai komennuksen Riian rintamalle taisteluun Saksan keisarikunnan asevoimia vastaan. Huhtikuussa 1917 hänet siirrettiin Venäjän keisarikunnan ilmavoimiin. Hän sai ylennyksen luutnantiksi 10. toukokuuta 1917. Hän toimi tähystäjänä Venäjän 12. ilmailuosastossa.

Pajunen tuli Suomeen 12. tammikuuta 1918 ja liittyi valkoisten joukkoihin luutnanttina. Sisällissodassa hän toimi tykistössä patterinpäällikkönä Vilppulan ja Ruoveden rintamilla, kunnes siirtyi 20. maaliskuuta 1918 vastaperustettuihin valkoisten ilmavoimiin. Hän lensi sotalentoja sekä Tampereen että Antrean rintamilla. Sodan jälkeen hänet nimitettiin Utin lentoaseman päälliköksi, käytännössä 200 punavangin työleirin johtoon. Kenttä palautuikin pian lentokäyttöön, jossa se oli ollut jo punaisten käytössä keväällä 1918. Pajunen ylennettiin kapteeniksi 16.5.1918 ja majuriksi 6.12.1923. Hän sai jatkokoulutusta Ranskassa. Hän oli pommituseskaaderin komentajana Viipurissa, ja hänet siirrettiin Tampereen rykmenttiin vuonna 1925.

Myöhemmin Pajunen palveli pitkään Rannikkotykistörykmentti 1:ssä ja oli samalla Suomenlinnan komendanttina. Jatkosodan aikana everstiluutnantti Pajunen oli Päämajan sotapoliisiosaston komentajana. Sodan lopussa hän oli mukana asekätkennässä ja pakeni vähäksi aikaa Ruotsiin, mutta palasi Suomeen keväällä 1945. Punainen Valpo vangitsi hänet elokuussa 1946, mutta hän vapautui kuukauden jatkuneiden kuulustelujen jälkeen. Jäätyään pois palveluksesta Pajunen asettui asumaan Tornioon.

Kenraali Aimo Pajunen oli Arvi Pajusen poika.

## Lähteet
*Aarne Bremer, Ilmavoimien osallistuminen Suomen vapaussotaan 1918, Otava, Helsinki, 1934.

### Viitteet
Radio SUN

**Radio SUN** on Pirkanmaalla, Pohjois-Satakunnassa ja Kanta-Hämeen pohjoisosissa toimiva radiokanava, joka tunnettiin aikaisemmin nimellä Radio Satahäme. Radio Satahäme aloitti toimintansa Ikaalisissa vuonna 1985. Aseman nimi muuttui ensin Sun FM:ksi, kun Pohjois-Satakunnan Viestintä Oy aloitti radiotoiminnan Pirkanmaan ja Sata-Hämeen alueilla Sun FM -brändin alla 28. tammikuuta 2005. Vuonna 2006 radion nimeä tarkennettiin nykyiseen muotoonsa (Radio SUN). Radio laajensi kuuluvuusalueensa Valkeakosken seudulle vuoden 2007 alussa.

Radio SUN soittaa kotimaista iskelmää ja poppia ja jonkin verran kansainvälisiä kappaleita. Kanavalla on 49&nbsp;000 viikoittaista kuulijaa

Radio SUN on osa Pirmediat-mediaryhmää.

## Historiaa
Radio Satahäme toimi vuosina 1985–1990 taajuudella 92,9 MHz ja vuosina 1990–1992 taajuudella 98,0 MHz. Radioasema aloitti paikallisradioiden ensimmäisessä aallossa 2. joulukuuta 1985.

## Taajuudet
*Tampere 107,8 MHz
*Etelä-Pirkanmaa 96,7 MHz
*Kankaanpään seutu 106,7 MHz
*Ikaalinen ja Hämeenkyrö 96,3 MHz
*Ylä-Pirkanmaa 91,5 MHz
*Parkanon seutu 91,7 MHz

## Lähteet

## Aiheesta muualla
* Radio SUN:in kotisivut
Jordy

**Jordy Lemoine** (s. 14. tammikuuta 1988, Caen) on ranskalainen laulaja. Hänestä on maininta Guinnessin ennätyskirjassa "nuorimpana soolorap-artistina". Hänen syyskuussa 1993 tekemäänsä singleä "Dur dur d'être bébé" myytiin Ranskassa yli kaksi miljoonaa kappaletta. Myöhemmin kappale nousi Yhdysvaltain hittilistalla sijalle 58. Suomessakin Jordyn hitti nousi singlelistan viidenneksi.

Vuonna 1994 Jordyn esiintyminen Ranskan televisiossa ja radiossa kiellettiin, koska epäiltiin, että hänen vanhempansa, radiotoimittaja Patricia ja levytuottaja Claude Lemoine, yrittivät vain käyttää häntä hyväkseen. Jordy oli poissa julkisuudesta yli kymmenen vuotta. Vuonna 2005 hän kuitenkin esiintyi ranskalaisessa tosi-TV-ohjelmassa *La Ferme Célébrités* ja voitti sen.

## Lähteet
Antonov An-72

**Antonov An-72** (Nato:”Coaler” IATA:”AN7” ICAO:”AN72”) on neuvostoliittolainen STOL-kuljetuslentokone, jota on varusteltu meri- ja tutkavalvontalentokoneiksi. Antonov An-72:sta on olemassa eri versioita. Antonov An-72S on tärkeiden henkilöiden kuljettamiseksi varusteltu matkustajakone ja Antonov An-72P on merivalvontakone.

Antonov An-72:n rinnalla on valmistettu myös Antonov An-74:ää, jota voidaan käyttää äärimmäisen kylmissä ilmasto-oloissa pohjoisessa.

Suomessa Soder Aviation yritti järjestää Virossa rekisteröidyllä Antonov An-72-100 (ES-NOG) -lentokoneella 2006 edullisia matkoja Helsingistä Kittilään laskettelukeskuksia varten, mutta ilmailuhallitus ei lopuksi myöntänytkään lupaa. Antonov An-72-100 on siviilikäyttöön sertifioitu, mutta se ei ole matkustajakonemalli Antonov An-72S:n tapaan.

## Onnettomuuksia

*2006 ennen 23. huhtikuuta ukrainalainen humanitaarista apua toimittanut kone tuhoutui N'Djamenassa. Silminnäkijöiden mukaan kuului räjähdys ja savupilvi, mikä nousi Kamerunin puolelta. Kuusi miehistön jäsentä kuoli.

*2002 ennen 23. huhtikuuta venäläisten lentämä virolainen kone Indonesian Vamenassa laskeutuessaan. Ohjaamon etuosa paloi ja neljä kuoli.

## Muunnoksia
* Antonov An-72A runko ja siivet pidennetyt
* Antonov An-72AT kansainvälisten vakiokonttien kuljetuskyky
* Antonov An-72S merkkihenkilöiden matkustajakone
* Antonov An-72P merivalvontakone

## Käyttäjiä
* Aeroflot
* Bashkirian Airlines
* Islamilaisen tasavallan ilmavoimat (Iran)
* Kazahstanin ilmavoimat
* Perun ilmavoimat
* Ukrainan ilmavoimat
* Venäjän ilmavoimat
* Yamal Airlines

## Tekniset tiedot

## Lähteet
* 

### Viitteet

## Aiheesta muualla

*Borispolin lentokenttä: Antonov An-72 (kuva) 
*Ukrainan ilmavoimien An-72 sarjanumero 36576097927 (kuva) 
*Aviaport
Monkey Business (albumi)

__NOTOC__
**Monkey Business** on The Black Eyed Peasin neljäs studioalbumi, joka julkaistiin 25. toukokuuta 2005. Aiemmat levyt ovat olleet will.i.amin tuottamia, mutta Monkey Businessin myötä hänen avukseen tuli Timbaland, joka tunnetaan esimerkiksi Missy Elliottin taustavaikuttajana. Monkey Business jatkaa samalla linjalla kuin aiempi albumi Elephunk: funkahtavaa hip hopia maustettuna dance-vaikutteilla. Kuten aiemminkin, The Black Eyed Peas on saanut tällekin albumilleen mukaan kuuluisia artisteja: Justin Timberlake laulaa kappaleella "My Style", James Brown kappaleella "They Don't Want Music" ja Sting kappaleella "Union". Albumi on myynyt maailmanlaajuisesti 10 miljoonaa kappaletta.

Kappaleista ”Don’t Phunk with My Heart”, ”Don’t Lie”, ”My Humps”, ”Pump It” ja ”Like That” kuvattiin musiikkivideot.

## Kappaleet
#
#
#
#
#
#
#
#
#
#
#
#
#
#
#
#

;Erikoispainoksen bonuskappaleet
#
#
#Mas que Nada  (by Sergio Mendes featuring The Black Eyed Peas [also found on the album "Timeless"]) 

### Erikoispainoksen bonus-DVD
#Pump It (video)
#My Humps (video)
#Don't Lie (video)
#Don't Phunk With My Heart (video)
#Like That (video

## Kokoonpano
* Will.i.am – laulu, piano, urut, syntetisaattori, rummut
* Apl.de.ap – laulu, rummut
* Taboo – laulu
* Fergie – laulu

## Arvostelut
* AllMusic: 

## Lähteet
Duel of the Fates

”**Duel of the Fates**” on John Williamsin *[[Tähtien sota]]* -sarjaa varten säveltämä kappale.

Kappaletta soitetaan ensisijaisesti *[[Star Wars: Episodi I – Pimeä uhka]]* -elokuvassa kohtauksessa, jossa Qui-Gon Jinn, Obi-Wan Kenobi ja Darth Maul taistelevat. Se on lisätty *[[Star Wars: Episodi II – Kloonien hyökkäys|Kloonien hyökkäykseen]]* kohtaukseen, jossa Anakin Skywalker etsii kaapattua äitiään Tatooinella, ja pätkiä soi myös *[[Star Wars: Episodi III – Sithin kosto|Sithin kostossa]]* Yodan ja Palpatinen taistelun ja yhtäaikaisessa Obi-Wanin ja Anakinin taistelussa.

Se esiintyy myös muutamissa peleissä, kuten *[[Lego Star Wars: The Video Game]]ssa* ja *[[Battlefront]]issa*, sekä *Kloonisodat*-piirretyssä. ”Duel of the Fates” on *Tähtien sota* -sarjassa sikäli epätavallinen kappale, että se ei edusta mitään tiettyä hahmoa, paikkaa tai ryhmää, vaan ainoastaan hyvän ja pahan taistelua. Se on myös yksi suosituimpia Tähtien sota -kappaleita.
Luettelo Suomen ilmavoimien komentajista

**Luettelo [[Suomen ilmavoimat|Suomen ilmavoimien]] [[komentaja|komentajista]]** (vuoden 1937 loppuun saakka *ilmailuvoimien päällikkö*).

## Lähteet
Harkovan lentokonetehdas

**Harkovan lentokonetehdas** eli **H’DAVP** (, (, aiemmin **HAPO** (ХАПО) tai tehdas №135) on Harkovassa toimiva ukrainalainen lentokonetehdas. Se on valmistanut ja valmistaa Antonovin suunnittelemia lentokonetyyppejä.

Tehdas perustettiin 1926 Konstantin Kalininin suunnittelutoimistona, ja se toimi eri nimillä Neuvostoliiton aikana. 

Lentokonetehtaan yhteydessä toimii museo. Lentokonetehtaan hallinnassa on myös 1,8 kilometrin kiitotiellä varustettu Harkovan pohjoinen lentoasema (; ICAO: UKHV).

## Antonov-lentokonetyyppejä
### Nykyisiä
*Antonov An-140

### Aikaisempia
*Antonov An-72, Antonov An-72P
*Antonov An-74T, matkustajalentokone Antonov An-74TK, Antonov An-74TK-200 ja Antonov An-74TK-300


Kuva:Kalinin K-4 over Kharkiv, 1928.jpg| Kalin K-4 Harkovan yllä (1928).
Kuva:Vladimir Putin 14 December 2001-2.jpg| Putin tutustui Harkovan lentokonetehtaaseen valtiovierailulla 2001.
Tiedosto:An-140 UR-14003.jpg|Aeromist Harkovan Antonov An-140 (rek. UR-14003) Jakutskin lentoasemalla.
Tiedosto:Ту-134 в музее Харьковского авиазавода.jpg|Tupolev Tu-134 Harkovan lentokonetehtaan museossa.


## Katso myös
* Harkovan kansainvälinen lentoasema

## Lähteet

## Aiheesta muualla
*Харьковское государственное авиационное производственное предприятие (ХГАПП)
Lauri Riikonen

**Lauri Riikonen** (31. joulukuuta 1900 Pielisjärvi – 24. kesäkuuta 1973 Lieksa) oli suomalainen varatuomari ja maaherra, joka toimi Maalaisliiton kansanedustajana vuosina 1945–1950 ja ministerinä Kekkosen I hallituksessa. Hänelle kertyi ministeripäiviä 198 päivää: 17.3.1950–30.9.1950 sisäasiainministerinä ja kahdeksan päivää (24.3.1950–31.3.1950) kulkulaitosten ja yleisten töiden ministerinä.

Varatuomarin arvon Riikonen sai 1930. Hän toimi muun muassa Viipurin hovioikeuden ylimpänä virkamiehenä 1930–1932 ja Pielisjärven säästöpankin johtajana 1933–1947. Hän avioitui 1934 Meri Ailin (o.s. Ravantti) kanssa. 

Hän oli myös eduskunnan valitsema Sotasyyllisyysoikeuden jäsen ja yksi neljästä, jotka loppuun asti äänestivät kaikkien syytettyjen vapauttamisen puolesta.

Riikonen toimi Kuopion läänin maaherrana 1950–1960 ja uuden Pohjois-Karjalan läänin ensimmäisenä maaherrana 1960–1967.

## Lähteet

## Aiheesta muualla
* 
*
Klaus-Peter Hildenbrand

**Klaus-Peter Hildenbrand** (s. 11. syyskuuta 1952, Dörrebach) on saksalainen entinen kestävyysjuoksija.

Hildenbrandin suurin saavutus on olympiapronssi Montrealin olympialaisten 5 000 metrin juoksussa. 181-senttinen ja kilpailuvuosinaan 70-kiloinen Hildenbrand voitti urallaan 5&nbsp;000 metrin Länsi-Saksan mestaruuden vuosina 1975 ja 1976 ja 10 000 metrin juoksun Länsi-Saksan mestaruuden vuonna 1976. Lisäksi hän voitti pronssia 5&nbsp;000 metrillä 1973 ja 1980 sekä 10&nbsp;000 metrillä vuonna 1980.  

Hildenbrandin ennätys 3 000 metrin juoksussa on 1. toukokuuta 1976 Kölnissä juostu 7.47,8, jolla hän on Saksan tilastossa seitsemästoista.  5&nbsp;000 metrillä hänen ennätyksensä on 5. heinäkuuta 1976 Tukholmassa juostu 13.13,69, jolla hän on Saksan tilastossa kuudentena.  10&nbsp;000 metrillä hänen ennätyksensä on 24. toukokuuta 1980 Göttingenissä juostu 28.20,8, jolla hän on Saksan tilastossa kolmaskymmenes. 

## Lähteet
Luettelo Suomen ilmavoimien ilma-aluksista

**Luettelo Suomen ilmavoimien ilma-aluksista** hankinta-ajankohdan mukaisessa järjestyksessä.

## Ennen sotia käytössä olleet lentokoneet
### Ensimmäinen merkintätapa

Ensimmäisessä merkintätavassa koneiden tunnuksena oli F (= Flygmaskin) sekä numero. Merkinnässä ollut kirjain oli ainoastaan kirjanpidollinen ja sitä  ei maalattu lentokoneisiin.

### Toinen merkintätapa
Suomen ilmailuvoimien uudistettu (toinen) merkintätapa otettiin käyttöön 20. kesäkuuta 1918. Merkintätapa koostui koneen tyypin ilmaisevasta kirjaimesta juoksevasta numerosta sekä hankintavuoden kahdesta viimeisestä numerosta. 

### Kolmas merkintätapa
Ilmavoimissa otettiin käyttöön uusi merkintätapa 20. elokuuta 1919 mennessä. Muoto oli paranneltu versio edeltäneestä siten, että siinä ensimmäisenä oli lentohenkilöstön määrän ilmoittanut numero, sitten koneen tyypin kirjaintunnus, hankinta tai valmistusmaan numero sekä kahdella numerolla merkitty  koneen yksilöivä juokseva numero.

### Neljäs merkintätapa
Seuraava merkintätapa otettiin käyttöön vuoden 1922 alussa. Sen ensimmäisenä merkkinä oli konetyypin numero sitten hankintavuoden osoittava kirjain ja kolmantena koneen yksilöivä juokseva numero. 

### Viides merkintätapa
Vuonna 1927 siirryttiin konetyypin ilmaisevaan kirjainpariin ja juoksevaan numeroon. Tämä merkintätapa on käytössä yhä edelleen.

## Sodat 1939–1944

## Sotien jälkeen 1950–

## Lähteet
* 
* K.W. Janarmo, "Vieras apu sodassa", Ilmailu 10, 1981 (laaja katsaus avuksi saadusta kalustosta ja miehistöstä)
* 
* Suomen ilmavoimat väreissä, englanniksi
Italian Riviera

**Italian Riviera** (, sanasta *riviera* 'rannikko') on Italian rannikon läntisin osa ja sijaitsee Ligurianmeren ja Välimeren rannikolla.

Rivieran rannikkoalue käsittää Genovan kaupungin itä- ja länsipuolet eli Ligurian hallinnollisen alueen. Alue ulottuu Ranskan rajalta Ventimigliasta ja loppuu Toscanaan. Italian Rivieran vieressä Ranskan puolella on Ranskan Riviera. Molemmat Rivierat ovat hyvin suosittuja matkakohteita.

## Paikkakuntia

* Alassio
* Albenga
* Albissola
* Ameglia
* Andora
* Arenzano
* Arma di Taggia
* Bajardo
* Balestrino
* Bergeggi
* Bogliasco
* Bonassola
* Bordighera
* Borghetto Santo Spirito
* Borgio Verezzi
* Bussana
* Bussana Vecchia
* Brugnato
* Colletta di Castelbianco
* Camogli
* Campo Ligure
* Campomorone
* Camporosso

* Capo di Noli
* Capo Mele
* Castelvecchio di Rocca Barbena
* Celle Ligure
* Ceriale
* Ceriana
* Cervo
* Chiavari
* Cicagna
* Cinque Terre
* Cipressa
* Civezza
* Cogoleto
* Corniglia
* Costarainera
* Deiva Marina
* Diano Marina
* Finale Ligure
* Framura
* Gallinara
* Genova
* Genoa Nervi
* Genoa Pegli

* Genoa Sant'Ilario
* Imperia
* Laigueglia
* Lavagna
* Lerici
* Levanto
* Loano
* Manarola
* Moneglia
* Monterosso al Mare
* Noli
* Ospedaletti
* Palmaria
* Pietra Ligure
* Portofino
* Portovenere
* Rapallo
* Recco
* Riomaggiore
* Riva Ligure
* San Bartolomeo al Mare
* San Fruttuoso
* San Lorenzo al Mare

* San Pietro di Rovereto
* San Rocco
* Sanremo
* Santo Stefano al Mare
* Santa Margherita Ligure
* Sarzana
* Savona
* Sestri Levante
* Sori
* La Spezia
* Spotorno
* Taggia
* Vado Ligure
* Vallecrosia
* Varazze
* Ventimiglia
* Vernazza
* Voltri
* Zoagli
* Zuccarello

## Lähteet
Jamal (lentoyhtiö)

**Jamal** () on 1997 perustettu venäläinen lentoyhtiö, jonka päämaja on Salehardissa Länsi-Siperiassa Jamalin Nenetsiassa.

Yhtiö aloitti lentotoiminnan Mil Mi-8 -helikopterilla 10. heinäkuuta 1997. Sillä on sivutoimipisteet Tjumenissa, Tazovskissa ja Tarkosalinskissa sekä edustusto Moskovassa. Yhtiöllä on sekä rahti- että matkustajaliiketoimintaa.

## Tunnukset
*IATA: YL
*ICAO: LLM
*Kutsukoodi: Yamal (*Jamal*) 

## Reittikohteet
Lokakuussa 2013 Jamal Airlines lensi seuraaviin kohteisiin:

### Aasia
;
*Yerevan – Zvartnots International Airport
;
*Ganja – Ganja International Airport
*Lənkəran – Lankaran International Airport

### Eurooppa
;
*Karlsruhe/Baden-Baden – Baden Airpark

*Tivat – Tivatin lentoasema
;
*Anapa – Anapan lentokenttä
*Arkangeli – Arkangelin lentoasema
*Belgorod – Belgorodin kansainvälinen lentoasema
*Barnaul - Barnaulin lentokenttä
*Gelendžik – Gelendžikin lentoasema
*Kogalym – Kogalymin lentoasema
*Moskova – Domodedovon kansainvälinen lentoasema
*Murmansk – Murmanskin lentoasema
*Nadym – Nadymin lentoasema
*Nižnevartovsk – Nižnevartovskin lentoasema
*Novyi Urengoi – Novyi Urengoin lentoasema
*Nojabrsk – Nojabrskin lentoasema
*Perm – Bolšoje Savino
*Pietari - Pulkovon kansainvälinen lentoasema
*Salehard – Salehardin lentoasema
*Surgut – Surgutin kansainvälinen lentoasema
*Taganrog – Taganrogin lentoasema
*Tjumen – Roštšinon kansainvälinen lentoasema
*Ufa – Ufan kansainvälinen lentoasema
*Urai – Urain lentoasema
;
*Kiev – Boryspilin kansainvälinen lentoasema
*Odessa – Odessan kansainvälinen lentoasema
*Simferopol – Simferopolin kansainvälinen lentoasema

## Laivasto

Toukokuussa 2018 Jamalin laivastoon kuului 39 lentokonetta.

* 8 Airbus A320-200
* 3 Airbus A321-200
* 1 Boeing 737-400
* 1 Bombardier Challenger 850
* 1 Bombardier CRJ200ER
* 9 Bombardier CRJ200LR
* 2 Suhoi Superjet 100-95B
* 14 Suhoi Superjet 100-95LR

## Lähteet

## Aiheesta muualla
*Yamal-Airlines (virallinen)
Bergisch Gladbach

**Bergisch Gladbach** () on kaupunki Nordrhein-Westfalenin osavaltiossa, Saksassa. Kaupungissa oli 112&nbsp;712 asukasta vuoden 2022 lopussa. Kaupunkiin kuuluu 25 kaupunginosaa.

Bergisch Gladbachin alueella oli asutusta 1200-luvulla, mutta kaupunki perustettiin virallisesti vuonna 1856. Vuonna 1975 läheinen Bensbergin kaupunki yhdistettiin Bergisch Gladbachiin, jolloin kaupungin asukasluku ylitti satatuhatta.

## Tunnettuja asukkaita
* Wolfgang Bosbach (s. 1952), poliitikko
* Fabian Hambüchen (s. 1987), telinevoimistelija
* Mats Hummels (s. 1988), jalkapalloilija
* Heidi Klum (s. 1973), supermalli

## Lähteet

## Aiheesta muualla

* Kaupungin verkkosivusto
Antonov An-74

**Antonov An-74** on ukrainalaisen Antonovin alkujaan rahtikuljetuksiin ja polaaritutkimuksen käyttöön suunnittelema lentokone. Se perustuu Antonov An-72 -kuljetuslentokonetyyppiin. Se on tehty kestämään äärimmäisiä ilmasto-olosuhteita, minkä vuoksi sitä käytetään sekä pohjoisilla alueilla Arktiksella ja Antarktiksella.  Kone on palvellut myös Saharassa ja Etelä-Afrikassa.

Koneen ensilento oli 29. syyskuuta 1983. Jo ennen sarjavalmistuksen alkua kone saavutti mainetta esimerkiksi evakuoituaan SP-27 pohjoisnapa-aseman jäälautalta hiihtoseurueen käyttäen vain 300 metrin pituista laskeutumisaluetta jäälautalla. Ensimmäinen tuotantosarjan lentokone teki ensilentonsa 3. tammikuuta 1989. Koneen tyyppihyväksyntä annettiin 2. elokuuta 1991. Kuljetuskoneesta on tehty myös matkustajaversio Antonov An-74TK.

Matkustajakonemallin Antonov An-74TK-200 ensilento oli 15. elokuuta 1995 ja konemallin Antonov An-74TK-300 20. huhtikuuta 2001. Antonov An-74TK-200 -lentokoneita myytiin esimerkiksi Iraniin. 

Konetta valmisti Harkovan lentokonetehdas Ukrainan Harkovassa. Se rakensi vuosina 1985-2004 yhteensä 62 Antonov-74 -lentokonetta. Vuosina 2017 ja 2021 on uutisoitu pyrkimyksistä käynnistää Antonov An-74:n tuotanto uudelleen, tarvittaessa konemallia samalla modernisoiden.

Konetyyppi on siviilikäytössä rahti- tai matkustajalentokoneena usealla lentoyhtiöllä muun muassa Yamal Airlinesilla.


Stamp of Ukraine s160.jpg| Ukrainalainen postimerkki An-74:stä (1997).
Antonov An-74T, Antonov Design Bureau AN1414322.jpg|Antonov Airlanesin Antonov An-74 AviaSvit-XXI-lentonäytöksessä (2008).
Антонов Ан-72-74 36547095905, Киев - Жуляны RP100062.jpg|Cavok Air -lentoyhtiön Antonov An-74TK-100 Kiovassa (2018).
Turkmenistan Air Force Antonov An-74TK-200 at Kharkiv Airport.jpeg|Turkmenistanin ilmavoimien Antonov An-74TK-200 Harkovan lentoaseman ilmatilassa (2015).
Антонов Ан-72-74 36547098977, Харьков - Основа RP23740.jpg|Egyptin ilmavoimien Antonov An-74T-200A.
Sudan Government Antonov An-74-200 UR-SDV-1.jpg|Sudanin hallituksen An-74-200.
Antonov An-74TK-300D 2.jpg|Antonov An-74TK-300D -mallissa moottorit on laskettu siipien alapuolelle (Dubain lentoasema, 2005).


## Lähteet

## Aiheesta muualla

*Antonov An-72/74  (airliners.net)
Behind the Bridge to Elephunk

**Behind The Bridge To Elephunk** on ensimmäinen The Black Eyed Peasin julkaisema DVD.  DVD:llä on The Black Eyed Peasin kolmen ensimmäisen albumin musiikkivideot.  DVD:n nimi on yhdistelmä näiden albumien nimistä: Behind The Front, Bridging The Gap ja Elephunk.

## Musiikkivideot

### Behind The Front
* Fallin' Up
* Joints & Jams
* Karma
* What It Is
* Head Bobs

### Bridging The Gap
* BEP Empire
* Weekends
* Get Original
* Request + Line

### Elephunk
* Let's Get Retarded (Live)
* Hey Mama
* Shut Up
* Where Is The Love?

## Bonus-materiaali

* Discover hip hop
* Making Of - Where Is The Love + Shut Up + Hey Mama
* Shut Up (Live)
* Boogie That Be
* Photo Gallery
Gin tonic

**Gin tonic** on alkoholipitoinen juomasekoitus, jonka pääasialliset valmistusaineet ovat gini ja tonic-vesi. Juoma valmistetaan sekoittamalla giniä ja tonic-vettä halutussa suhteessa toisiinsa jääpalojen sekä usein myös sitruunan- tai limetinviipaleen kera.

## Historia
Gin tonic on peräisin brittiläisestä Intiasta, jossa käytettiin 1800-luvulla kiinanpuiden kaarnasta tehtyä kiniiniä sisältävää vettä malarian  ehkäisemiseen ja hoitoon. Koska se oli katkeraa ja pahanmakuista, britit lisäsivät kiniiniveteen sokeria, sitruunaa ja giniä maun parantamiseksi. 1870-luvulla Schweppes otti valikoimiinsa kiniiniä sisältävän tonic-veden, jossa oli hiilihappoa. Siitä tuli nopeasti suosittua alueilla, missä tarvittiin kiniinilääkitystä malarian ehkäisemiseen, mutta esimerkiksi Yhdysvalloissa siitä tuli suosittua vasta, kun Schweppes aloitti siellä vuonna 1953 sen valmistamisen. Kun myöhemmin kehitettin parempia lääkkeitä malariaan, jäi tonic-veden lääkinnällinen käyttö pois, mutta sen käyttö juomasekoituksissa jatkuu edelleen.

## Lähteet
Bloomberg Businessweek

**Bloomberg Businessweek**, joka tunnetaan myös nimellä **BusinessWeek**, on Bloombergin julkaisema talouteen keskittyvä yhdysvaltalainen viikkolehti. Sen ensimmäinen numero ilmestyi vuonna 1929 Malcolm Muirin ohjauksen alaisena. Muir oli tuohon aikaan kustantaja McGraw-Hillin pääjohtaja.

Lehti on vuodesta 1988 lähtien asettanut paremmuusjärjestykseen Yhdysvaltain liiketaloustieteellisten oppilaitosten MBA eli *Master of Business Administration* -tutkinnot. Ranking-lista on noussut opiskelijoiden ja bisnesmaailman keskuudessa lähes standardiksi. Nykyisin lehti arvioi muidenkin alojen oppilaitoksia kansainvälisesti.

## Aiheesta muualla
* Lehden verkkosivusto
Jetro

**Jetro** (; myös muodoissa *Jethro* tai *Jitro*) on heprealaista alkuperää oleva miehen etunimi. Nimi johtuu *yltäkylläisyyttä* tarkoittavasta heprean sanasta *yitro* (יִתְרוֹ). Nimi juontuu Raamatusta, jossa mainitaan Jetro, midianilainen pappi. Hänen luokseen Mooses Raamatun mukaan asettui asumaan paettuaan Egyptistä, ja hänen tyttärensä kanssa Mooses myös meni naimisiin.

Suomessa nimi Jetro on Väestörekisterikeskuksen tietojen mukaan annettu toukokuuhun 2019 mennessä noin 330 henkilölle. Nimeä ei esiinny suomalaisessa nimipäiväkalenterissa.

## Tunnettuja Jetroja, Jethroja ja Jitroja

* Jethro Rostedt, suomalainen kiinteistövälitystoimiston toimitusjohtaja ja julkisuuden henkilö
* Jethro Tull, brittiläinen maataloustieteilijä
* Jetro Willems, alankomaalainen jalkapalloilija

## Nimen muita merkityksiä

* Jethro Tull, brittiläinen rockyhtye

## Lähteet

## Aiheesta muualla
* Jetro-nimen tarkoitus
Jääkiekon 2. divisioonan maailmanmestaruuskilpailut 2005

**Jääkiekon 2. divisioonan maailmanmestaruuskilpailut 2005** pelattiin Zagrebissa, Kroatiassa 10.–16. huhtikuuta 2005 (ryhmä A) ja Belgradissa, Serbia ja Montenegrossa (ryhmä B) 4.–10. huhtikuuta 2005. Ryhmien voittajat, Kroatia ja Israel, nousivat 1. divisioonan MM-kisoihin vuodeksi 2006. Häviäjät, Turkki ja Islanti putoavat 3. divisioonaan vuodeksi 2006.

## A-lohkon turnaus

## B-lohkon turnaus

## Lopulliset sijoitukset

## Aiheesta muualla
* A-lohkon turnaus IIHF:n sivuilla 
* B-lohkon turnaus IIHF:n sivuilla
Brendan Foster

**Brendan Foster** (s. 12. tammikuuta 1948 Hebburn, Tyne and Wear) on englantilainen entinen kestävyysjuoksija ja maailmanennätyksenkin rikkonut olympiamitalisti.

Foster nousi kuuluisuuteen saavuttamalla 1 500 metrin juoksussa pronssia Kansainyhteisön kisoissa 1970 sekä Helsingin EM-kilpailuissa 1971 . Seuraavana vuonna Münchenin olympialaisissa hän sijoittui 1&nbsp;500 metrillä viidenneksi. Vuonna 1973 hän rikkoi kahden mailin juoksun maailmanennätyksen. Vuonna 1974 Foster sijoittui toiseksi Kansainyhteisön kisojen 5 000 metrin juoksussa ja voitti EM-kilpailuissa samalla matkalla kultaa. Samana vuonna hän teki myös 3 000 metrin juoksussa uuden maailmanennätyksen. Vuoden lopuksi BBC valitsi hänet Yhdistyneen kuningaskunnan vuoden urheilijaksi.

Vuonna 1975 Foster voitti Euroopan cupin 5&nbsp;000 metrin juoksun semifinaalin ja finaalin. Saman vuoden elokuussa hän teki debyyttinsä 10 000 metrin juoksussa ja juoksi ajan 27.45,4, joka oli maailmantilaston seitsemänneksi nopein aika. Seuraavana vuonna Montréalin olympialaisten 10&nbsp;000 metrin loppukilpailussa Portugalin Carlos Lopes piti vauhtia ja onnistui pudottamaan kyydistään kaikki muut paitsi Fosterin ja Suomen Lasse Virénin. Juoksun loppuvaiheessa Foster putosi parivaljakon kyydistä mutta oli saanut tehtyä sen verran suuren eron takana tuleviin, että hän juoksi helposti pronssimitalille. 5&nbsp;000 metrin alkuerissä Foster juoksi olympiaennätyksen 13.20,34, mutta jäi loppukilpailussa viidenneksi 1,43 sekuntia juoksun voittaneelle Virénille jääneenä. Samana vuonna 1976 Foster sai MBE-kunniamerkin.

Vuonna 1978 Foster voitti Kansainyhteisön kisoissa 10&nbsp;000 metrin mestaruuden ja sijoittui 5&nbsp;000 metrillä kolmanneksi. Prahan EM-kilpailuissa hän sijoittui 10&nbsp;000 metrillä neljänneksi. Hän lopetti urheilu-uransa Moskovan 1980 olympialaisten jälkeen ja on siitä lähtien toiminut BBC:llä yleisurheilukommentaattorina. Hän perusti vuonna 1981 Great North Run -juoksutapahtuman, joka on nykyisin maailman suosituin puolimaraton keräten vuosittain jopa 50&nbsp;000 osallistujaa. Foster toimii nykyisin myös Leeds Metropolitan -yliopiston kanslerina sekä Nova International -yrityksen toimitusjohtajana.

## Lähteet
* Foster sporting-heroes.netissä

### Viitteet
Astrometrinen kaksoistähti

**Astrometrinen kaksoistähti** on kaksoistähti, jossa toista tähdistä ei pysty suoraan havainnoimaan vaan sen olemassaolo pitää päätellä. Tällaisissa kaksoistähdissä toinen tähdistä on esimerkiksi liian himmeä tai peittyy päätähden loisteeseen. Jos päätähden ominaisliikkeessä on säännöllistä perturbaatiota tai huojuntaa, siitä voidaan päätellä tuntemattoman kumppanin painovoiman vaikutus. Huojunta on kamerassa näkyvää, kun taas spektroskooppisen kaksoistähden huojunnan näkee spektroskoopissa.

Tunnettu esimerkki tähden huojunnasta on Sirius. Friedrich Bessel havaitsi vuonna 1844, että sen ominaisliikkeessä on huojuntaa, mistä hän päätteli, että Sirius A:lla on himmeämpi kumppani Sirius B. Alvan Clark todisti väitteen teleskoopilla, ja Sirius B on määritelty himmeäksi valkoiseksi kääpiöksi. Koska Siriuksen kumppani nähtiin teleskoopilla, sitä ei enää luokitella astrometriseksi kaksoistähdeksi. Samanlainen tapaus on Procyon, jonka kumppani havaittiin ensin astrometrisenä kaksoistähtenä.

Eksoplaneettoja voi mahdollisesti havaita myös astrometrisesti. Jo vuonna 1943 Kaj Strand ilmoitti, että 61 Cygni -tähden liikkeiden perusteella sitä kiertää planeetta. Peter van de Kamp ilmoitti puolestaan vuonna 1963 löytäneensä Barnardin tähdeltä planeetan. Astrometrisesti havaittujen eksoplaneettojen tunnistaminen on kuitenkin hankalaa, ja useimpia havaintoja ei ole hyväksytty. Nasa on tunnustanut vain yhden astrometrisen planeetan, VB 10 -tähdeltä havaittu VB 10b. Senkin olemassaolo on kuitenkin kyseenalaistettu.

## Katso myös

*Kaksoistähti
*Spektroskooppinen kaksoistähti
*Eksoplaneetta
*Ominaisliike

## Lähteet
Portofino

**Portofino** on Italian Rivieralla, Ligurian hallinnollisella alueella sijaitseva pieni kaupunki. Sen pinta-ala on 2 km² ja asukasluku noin 400. Kaupunki on suosittu matkailukohde, ja sitä usein luonnehditaan yhdeksi kauneimmista kaupungeista Välimeren alueella. Kaupungin alun perin perustivat roomalaiset, jotka nimesivät sen *Portus Delphini*ksi eli *Delfiinien satamaksi*. 

## Giuseppe Amisanin maalaamia maisemia
Portofinon symbolisin maalari oli Giuseppe Amisani, jota kutsuttiin “Kuninkaiden maalariksi”, ja Portofino omisti hänelle kävelylenkin merenrannalla, “Amisanin kävelylenkki”. Kun kuljet Bocchen ohi ja seuraat päätietä alas kohti Portofino Marea, tietyn matkan päässä reitiltä voit nähdä marmoriin kaiverretun laatan, jossa lukee: “Täällä maailman kauneus hymyili viimeisen kerran”. Giuseppe Amisani vietti aikaa tällä paikalla vuonna 1941 ja maalasi usein ulkona.


Giuseppe Amisani, Spiaggia a Portofino, Olio spatolato su tavola, 64 x 46,5.jpg
Giuseppe Amisani, the painter of the Kings, Portofino.jpg|
Giuseppe Amisani, Andando a Portofino.jpg
Giuseppe Amisani, Scorcio di Portofino.jpg
Giuseppe Amisani, the painter of the Kings, Morning in Portofino.jpg
Giuseppe Amisani, the painter of the Kings, View of Portofino.jpg
Giuseppe Amisani, the painter of the Kings (1881-1941) Veduta di Portofino.jpg
Giuseppe Amisani, Spiaggia di Paraggi a Portofino, olio su faesite, 19.5x26.5 cm.jpg
Giuseppe Amisani, Quiete a Portofino.jpg


## Lähteet

## Aiheesta muualla
Dwight York

**Dwight D. York** (s. 26. kesäkuuta 1945 tai 1935) on yhdysvaltalainen moninkertainen rikollinen, mustan ylivallan kannattaja ja useiden afroamerikkalais-nationalististen ja uskonnollisten, ns. ”nuwaubianististen” (*”Nuwaubianism”*) ryhmien johtaja. York tunnetaan eri salanimillä, joista tavallisin on Dr. Malachi Z. York. 

York väittää kirjoittaneensa useita 1970-luvun sosiaalisesti tiedostavia mustan musiikin kappaleita, mutta hänen omalla taiteilijanimellään ”Dr. York” tuottamansa musiikki on jäänyt vähemmälle huomiolle.

Yorkin toimet saivat laajaa julkisuutta 1990-luvun alussa, kun hän rakensi muinaisen Egyptin kulttuurille ominaisia rakennuksia, kuten pyramideja ja temppeleitä sekä  opetuslastensa asuntoja sisältävän Tama-Re -nimisen ”kaupungin” Puntamin piirikuntaan Georgian osavaltioon. 

Yorkin opetukset sivuavat erilaisia aiheita, esimerkiksi nationalismia, antropologiaa, teologiaa ja kosmologiaa ja ovat saaneet vaikutteita muun muassa salaseuroilta, salaliittoteorioista ja new age -uskomuksista. Hän on kohottanut itsensä profeetan asemaan.

York pidätettiin toukokuussa 2002 epäiltynä muun muassa rahanpesusta ja yli sadan lapsen seksuaalisesta ahdistelusta. Vuonna 2004 hänet tuomittiin 135 vuoden vankeusrangaistukseen, jota hän kärsii ADX Florence -vankilassa. Tuomiosta tehtiin lukuisia valituksia. Tuomio sai lainvoiman vasta kesäkuussa 2006, jolloin Yhdysvaltain korkein oikeus päätti olla käsittelemättä tapausta. 

Teoriassa York vapautuisi vankilasta 15. joulukuuta 2119.

## Lähteet
Adlan Cruz

**Adlan Cruz** (s. 18. marraskuuta 1968, Puerto Rico) on säveltäjä, tuottaja ja arvostettu yhtenä maailman parhaista konserttipianisteista. Hänen soittamansa musiikki on yhdistelmä poppia, etnoa ja klassista tyyliä. Adlan Cruzin musisointi on innostavaa ja koskettavaa. Hän on konsertoinut monien sinfoniaorkestereiden kanssa sekä toiminut musiikillisena johtajana Billy Grahamille ja Nicky Cruzille, jotka ovat kansainvälisesti tunnettuja kristittyjä vaikuttajia. 

Cruz osoitti lahjakkuutensa jo hyvin nuorena. Hän aloitti pianonsoiton korvakuulolta kolmevuotiaana ja soittotunnit viisivuotiaana. Hänen kehitykseensä vaikutti kaksi huippusoittajaa, Rosita Casanova ja Violeta de la Mata. Hän valmistui yhdestä New Yorkin parhaista musiikkikouluista. Harjoiteltuaan monta yliopistovuotta eri oppilaitoksissa hän alkoi kiertää eri puolilla maailmaa soittaen ja esiintyen.

Cruz matkustaa edelleen eri puolilla maailmaa konsertoiden erilaisille ihmisryhmille. Hänen suurimpia saavutuksiaan ovat New Yorkin – Puerto Ricon päivän marssi, johon osallistui 1,5 miljoonaa ihmistä vuonna 2005, ja Nigerian Lagosissa hän soitti 3,4 miljoonan suuruiselle yleisölle vuonna 2000. Nigerian esityksen jälkeen Cruzin unelma käydä jokaisella mantereella soittamassa musiikkiaan oli täyttynyt.

Vuoden 2006 helmikuussa Adlan Cruz oli Suomen kiertueella, johon kuului 17 konserttia. Tämä oli Cruznin ensiesiintyminen Suomessa, ja se oli menestys.

## Aiheesta muualla
*http://www.adlancruz.com/
Natan Sharansky

**Natan Sharansky** tai **Štšaranski** (, ) (s. 20. tammikuuta 1948 Donetsk, Ukraina) on neuvostoliittolaissyntyinen israelilainen toisinajattelija, sionisti, antikommunistinen poliitikko ja kirjailija. Hän on toiminut teollisuusministerinä, sisäministerinä, apulaispääministerinä, rakennus- ja asuntoministerinä sekä Ariel Sharonin toisessa hallituksessa Jerusalemin asioista vastaavana salkuttomana ministerinä.

## Elämä ja ura

Natan Sharanskyn alkuperäinen nimi on Anatoli Borisovitš Štšaranski (Анатолий Борисович Щаранский). Hän syntyi Donetskissa Ukrainassa juutalaiseen perheeseen. 

Sharansky suoritti Moskovassa sovelletun matematiikan korkeakoulututkinnon. Neuvostoliitossa asuessaan hänelle ei myönnetty Israeliin lähtöviisumia vuonna 1973. Sen jälkeen hän toimi englannin kielen kääntäjänä sekä muun muassa fyysikko Andrei Saharovin avustajana. Hänet pidätettiin vuonna 1977 ja seuraavana vuonna tuomittiin tekaistuin perustein Yhdysvaltojen vakoojana Siperiaan pakkotyöhön.

Sharanskysta tuli toisinajattelija ja monet ihmisoikeusjärjestöt, poliitikot ja diplomaatit vaativat hänen vapauttamistaan. Vuonna 1986 hänet lennätettiin DDR:ään ja hän sai luvan lähteä Länsi-Berliiniin. Hänet vaihdettiin yhteen neuvostovakoojaan, joka oli kaksoisagentti. Sharansky muutti myöhemmin Israeliin ja otti nimekseen hepreankielisen Natan-nimen. 
 
Ronald Reagan myönsi Sharanskylle 1989 presidentin ansiomerkin Medal of Freedom.

Sharansky perusti 1995 Israelissa oikeistolaisen Yisrael Ba-Aliya-puolueen, jonka puheenjohtaja hänestä tuli. Vuosina 1996–1999 hän oli Israelin kauppa- ja teollisuusministeri, sittemmin hän toimi sisäministerinä ja asuntoministerinä sekä varapääministerinä. Sharansky erosi Sharonin hallituksesta vuonna 2005 vastalauseena Gazan juutalaisten evakuoinnille. Vuosina 2009–2018 hän toimi Israelin juutalaistoimiston puheenjohtajana.

Sharansky kuuluu niihin Israelin oikeistopoliitikkoihin, joiden mukaan palestiinalaisilla on oikeus omaan valtioon kunhan se ei uhkaa Israelia.

## Lähteet

## Aiheesta muualla
Willem de Kooning

**Willem de Kooning** (24. huhtikuuta 1904 – 19. maaliskuuta 1997) oli alankomaalainen ja amerikkalainen taidemaalari, eräs abstraktin ekspressionismin keskeisiä voimahahmoja.

Willem de Kooning syntyi vuonna 1904 Rotterdamissa, Alankomaissa. Hän alkoi työskennellä somistajana 12-vuotiaana ja hankki oppia taiteesta. Vuonna 1927 hän muutti laivalla salamatkustajana Yhdysvaltoihin. Alkuun hän asui hollantilaisten merimiesten asuntolassa ja ansaitsi elantonsa maalaamalla kylttejä.

De Kooning piti ensimmäisen yksityisnäyttelynsä Yhdysvalloissa vuonna 1948. Tunnetiloja maalauksissaan esille tuovan maalarin abstrakti tyyli oli jo tuolloin tunnistettavaa. Maalatessaan hän työskenteli omien sanojensa mukaan kuin transsissa.

De Kooning ylsi maineeseen, jollaiseen Yhdysvalloissa on yltänyt vain 1950-luvulla tapaturmaisesti kuollut Jackson Pollock. Taidemaalari sairastui Alzheimerin tautiin 1989 pian vaimonsa, taiteilija Elaine Friedin kuoleman jälkeen. Sairastumisen jälkeen Kooningin tuotannon arvo arvioitiin 300 miljoonaksi dollariksi. Vuonna 1989 de Kooningin *Interchange*-maalaus vuodelta 1955 myytiin 20 miljoonalla dollarilla. Silloin jo vakavasti sairastunut de Kooning oli kaikkein hinnakkain taiteilija Yhdysvalloissa.

Vuosina 1994–1995 taiteilijan retrospektiivinen, hänen elämäntyötään laajasti esittelevä näyttely kiersi Yhdysvalloissa ja Euroopassa, muun muassa Lontoon Tate-galleriassa. De Kooningin maalauksia on maailman keskeisimmissä taidemuseoissa ja -kokoelmissa.

## Lähteet

## Aiheesta muualla

* Willem de Kooning Foundation 
* MoMA: Willem de Kooning
Ilmatorjunnan tarkastaja

**Ilmatorjunnan tarkastaja** eli **ilmatorjuntatarkastaja** on ilmatorjunta-aselajin kehittämisestä ja suorituskyvystä vastaava sekä koulutuksen tasoa valvova upseeri Suomen puolustusvoimissa.

Nimike on vaihdellut vuosien kuluessa: ilmatorjuntajoukkojen komentaja vuosina 1939–44, ilmatorjuntatykistön komentaja vuosina 1945–52, ilmapuolustuksen tarkastaja vuosina 1952–60 ja ilmatorjunnan tarkastaja vuodesta 1960 alkaen.

Ilmatorjunnan tarkastaja palvelee Maavoimien esikunnassa Mikkelissä. Ennen vuotta 2008 tehtävä oli sijoitettuna Pääesikuntaan.

Muita aselajitarkastajien tehtäviä ovat jalkaväen tarkastaja, huollon tarkastaja, pioneeritarkastaja, viestitarkastaja ja tykistön tarkastaja.

## Ilmapuolustuksen ja ilmatorjunnan tarkastajat ja komentajat vuosien varrella
* Kenraaliluutnantti (1951) Frans Helminen Ilmatorjuntajoukkojen komentaja 1939-44, Ilmatorjuntatykistön komentaja 1945-46 ja Ilmapuolustuksen tarkastaja 1952-54
* Eversti (1944) Eino Tuompo Ilmatorjuntatykistön komentaja 1946-52
* Kenraalimajuri (1953) Reino Artola Ilmapuolustuksen tarkastaja 1954-56
* Kenraalimajuri (1956) Adolf Ehrnrooth Ilmapuolustuksen tarkastaja 1956-59
* Kenraalimajuri (1959) Eskil Peura Ilmapuolustuksen tarkastaja 1959-60 ja Ilmatorjunnan tarkastaja 1960-66
* Eversti (1965) Unto Kaasinen 1966-70
* Eversti (1969) Lauri Pamppunen 1970-72
* Eversti (1971) Kalervo Kankaanpää 1972-81
* Eversti (1977) Aimo Heinaro 1981-87
* Eversti (1981) Rauli Helminen 1987-88
* Eversti (1988) Ahti Lappi 1988-96
* Prikaatikenraali (1999) Kalervo Sipi 1997-99
* Everstiluutnantti (1997) Antti Arpiainen vs. 1.1. - 31.3.2000
* Prikaatikenraali (2001) Kari Siiki 1.4.2000 - 31.12.2001
* Eversti (2000) Pertti Viik 1.1.2002 - 31.8.2003
* Eversti (2003) Heikki Bergqvist 1.9.2003 - 31.8.2006
* Eversti (2007) Rauno Lankila 1.9.2006 - 31.12.2012
* Eversti (2010) Ari Grönroos 1.1.2013 - 31.12.2017
* Eversti (2016) Sami-Antti Takamaa 1.1.2018 - 31.8.2019
* N. N. 1. - 30.9.2019
* eversti (2020) Mikko Mäntynen 1.10.2019 - 31.12.2024
* Eversti (2024) Mano-Mikael Nokelainen 1.1.2024 alkaen

## Lähteet

## Aiheesta muualla
*Ilmatorjunnan tarkastaja
Ilkka Nummisto

**Ilkka Kalevi Nummisto** (24. huhtikuuta 1944 Turku – 29. kesäkuuta 2019) oli suomalainen meloja ja voimamies. Melonnassa hän voitti 55 henkilökohtaista Suomen mestaruutta, kaksi Pohjoismaiden mestaruutta ja kilpaili neljissä olympiakisoissa. Hän toimi Suomen joukkueen lipunkantajana 1972 Münchenin olympiakisojen avajaisissa. 

Olympialaisissa Nummisto karsiutui välierissä kajakkiyksiköiden 1&nbsp;000 metrillä Tokiossa 1964. Hän sijoittui viidenneksi kajakkinelosten 1&nbsp;000 metrillä Méxicossa 1968 sekä yhdeksänneksi kajakkiyksiköiden 1&nbsp;000 metrillä ja seitsemänneksi kajakkinelosten 1&nbsp;000 metrillä Münchenissä 1972. Neljänsissä olympialaisissaan Montréalissa 1976 Nummisto karsiutui keräilyerissä kajakkinelosten 1&nbsp;000 metrillä. Pohjoismaiden-mestaruuden hän voitti kajakkiyksiköiden 500 metrillä 1973.

Melontauransa jälkeen Nummisto keskittyi aluksi voimanostoon ja sen jälkeen voimamieskilpailuihin, missä osallistui muun muassa menestyksekkäästi Maailman vahvin mies -kilpailuihin parhaana sijoituksenaan kolmas Joensuussa vuonna 1990. Suomen vahvin mies -kilpailun hän voitti kolmesti peräkkäin vuosina 1990–1992. Kilpailu-uran jälkeen hän toimi usean voimamiehen taustajoukoissa joista menestystä on niittänyt muiden muassa Riku Kiri.

Ilkka Nummiston poika Tomi Nummisto on saavuttanut voimanostossa SM-mitaleja.

## Lähteet

* 

### Viitteet

## Aiheesta muualla
*Ilkka Nummisto – voimailun elävä legenda 60 -vuotta (Internet Archive)
*Ilkka Nummisto Sports Reference.comissa
Tor (ilmatorjuntaohjusjärjestelmä)

**9K330 Tor** (, ) (GRAU: 9K330, meriversio 3K95 "Kinzhal", Nato: SA-15 Gauntlet ja meriversion SA-N-9 Gauntlet) on venäläinen lyhyen kantaman (max. 12&nbsp;km, suurin korkeus 6&nbsp;km) ilmatorjuntaohjusjärjestelmä, jota käyttävät Venäjän lisäksi Kiina ja Kreikka. Järjestelmä esiteltiin 1983 ja otettiin käyttöön Neuvostoliiton asevoimissa 1986. Uudistettu Tor-M1 (SA-15b ) otettiin käyttöön 1991. Tor suunniteltiin alusta asti torjumaan lentokoneiden ja helikopterien lisäksi myös täsmäaseita ja risteilyohjuksia.

Tor kehitettiin *Osa* (SA-8 Gecko) -järjestelmän korvaajaksi. Tor erottuu muista maavoimien ilmatorjuntajärjestelmistä siten, että ohjukset laukaistaan suoraan ylöspäin; täten vältetään mm. lähialueen katveet, ja ohjukset voidaan laukoa 360 asteen sektoriin. Laivastoversiota SA-N-9 käyttää Venäjän laivasto. Kiina osti 50 ja mahdollisesti 25 lisää vuosina 1997–2002. Kreikan armeijalla on 21 järjestelmää.

Kiina kehitti Tor-M1:sta kopion HQ-17, joka tuli käyttöön 2005 tienoilla korvaamaan vanha HQ-61.

Iran hankki Venäjältä vuoden 2005 lopussa 32 Tor-M1 -yksikköä noin 700 miljoonan dollarin hintaan. Iranin tilaamista Tor-M1:stä 16 on tela-ajettavia ja 16 hinattavia. Sopimus allekirjoitettiin joulukuussa 2005 ja toimitukset alkoivat marraskuussa 2006 ja saatiin päätökseen tammikuussa 2007. Tilauksen takia Yhdysvallat vaati Yhdistyneiden kansakuntien päätöstä Iranin aseidenvientikiellosta, kunnes Iranin ydinaseohjelma saataisiin loppumaan, mutta päätöstä ei syntynyt. 

Newsweek julkaisi 9. tammikuuta 2020 artikkeli, että Iranin Tor-M1 -järjestelmä olisi pudottanut Teheranissa Ukraine International Airlinesin lennon numero 752. 20. tammikuuta, Iranin siviili-ilmailuorganisaatio vahvisti että kaksi Tor-M1 ohjusta ammuttiin kohti lentokonetta. 

## Järjestelmä
Ohjuslavetti:
* Massa:  36 000&nbsp;kg
* Nopeus: 65&nbsp;km/h

Johtokeskus:
* Maalit: 48

## Lähteet
* 
* 
* 

## Aiheesta muualla

*
Pitkälanka-antenni

**Pitkälanka-antenni** on radiolähettimeen asennettava antenni, jolla saavutetaan voimakas signaalin suuntaus sekä normaalia ympärisäteilevää antennia pidempi kantama. Nimensä mukaisesti pitkälanka-antennin säteilevänä osana toimii irti maanpinnasta ripustettu metallilanka, jolla on pituutta yleensä vähintään 1-2 kertaa lähetettävän aallonpituuden verran. Yleensä metallilanka on kuparia, jonka päällä on saattanut olla lakkaus.

Pitkälanka-antennit ovat kuuluneet ensimmäisiin radioantenneihin  sähkötysradioliikennettä varten. Niillä on myös joskus hoidettu yleisradiolähetyksiä lähinnä lyhyillä aalloilla. Suomessa Lahden Radiomäen antennirakennelma ei suuresta koostaan huolimatta ole koskaan toiminut aallonpituisena pitkälanka-antennina. Alun perin 164 kHz:n ja vuodesta 1950 254 kHz:n taajuisten lähetysten aallonpituus on aina ollut paljon antennin mittoja suurempi.

Suomen puolustusvoimissa pitkälanka-antennissa on muovinen päällystys.

Antennilanka voidaan terminoida toisesta päästään päätevastuksella, joka vaimentaa indusoituvaa vaihtosähkövirtaa langan toisessa päässä, minkä vuoksi pitkälangan suuntakuvio muuttuu siten, että antenni säteilee merkittävästi enää vain toiseen suuntaan eikä pitkälanka-antennille tyypillisesti symmetrisesti molempiin suuntiin. Tällä tehdään antennin ja samalla radioaseman havaitseminen vaikeammaksi.

Pitkälanka-antennin antennilanka voidaan asentaa monella eri tavalla, ja asennustapa vaikuttaa oleellisesti antennin suuntaus- ja vahvistusominaisuuksiin (säteilykuvioon). Eräs yleisimmistä tavoista on nk. *puolirombi*, jossa antennilanka ripustetaan keskeltä jonkin kannattimen varaan muuta antennilankaa korkeammalle. Päätevastuksella terminoidulla puolirombilla saavutetaan säteilykuvio, jossa valtaosa säteilystä kohdistuu pääkeilan suuntaan.

Pitkälanka-antenneja käytetään muun muassa sotilasviestinnässä sekä radioamatööritoiminnassa. Sotilasviestitoiminnassa pitkälanka-antenni on puheradion paras antenni ennen normaaliantennia tai marssiantennia.
Billie Jean King Cup

**Billie Jean King Cup** (vuoteen 1995 saakka **Federation Cup** ja syyskuuhun 2020 saakka **Fed Cup**) on tärkein naisten tenniksen maajoukkuekilpailu. Kilpailu käydään kansainvälisen tennisliiton ITF:n alaisuudessa. 

Billie Jean King Cup on idealtaan vastaavanlainen kilpailu kuin miesten Davis Cup, mutta toisin kuin monta kuukautta kestävä Davis Cup, pelataan Billie Jean King Cup muutaman viikon aikana. Ensimmäisen kerran kilpailu järjestettiin ITF:n 50-vuotisjuhlavuonna 1963 ja on sen jälkeen pelattu joka vuosi.

Billie Jean King Cupin ideana on pudotuspelimäinen pelijärjestelmä, eli häviäjä putoaa. Cupissa kaksi maata kohtaavat pareittain vastakkain. Otteluparin häviäjä siis putoaa jatkosta. Otteluparit koostuvat viidestä ottelusta, jotka sisältävät sekä kaksinpelejä että nelinpelejä, samojen ja eri pelaajien välillä. Kolmella otteluvoitolla siis etenee aina jatkoon.

## Loppuottelut

## Katso myös
* Suomen Fed Cup -joukkue

## Lähteet

## Aiheesta muualla
* Virallinen sivu